Aukso ir sidabro medaliai jauniesiems lengvaatlečiams

Spalio 13 dieną meno ir sporto mokyklos jaunieji lengvaatlečiai dalyvavo Šilalės lengvosios atletikos pirmenybėse. Šiose varžybose dalyvavo sportininkai iš Telšių, Tauragės, Šilalės ir Pagėgių. Dalyviai rungtyniavo dviejose amžiaus grupėse: pirma grupė 2007 m. g. ir jaun., antra grupė 2005-2006 m. g. sportininkai. Daugumai iš šių dalyvių buvo pirmieji startai, pirma patirtis sportinio gyvenimo link. Vieni patyrė pirmąją pergalę, kiti liko ketvirti ar dar tolimesni, bet ne tai svarbiausia. Geras oras, draugiška atmosfera, naujų emocijų pliūpsnis ir patirtas jauduliukas pasiekė kiekvieno dalyvio širdeles. Su padėkos raštais ir medaliais grįžo penktokė Miglė Žemaitaitytė kamuoliuko metime laimėjusi antrąją vietą, antrokė Saulė Mizgirytė, jauniausia dalyvė, šuolio į tolį rungtyje iškovojo trečiąją vietą. Taip pat trečias vietas iškovojo trečiokas Erikas Merkelis 300 m bėgime, penktokė Svajūnė Klumbytė kamuoliuko metime, Eduardas Rudiuc šuolio į tolį rungtyje.

Gabijai Kašėtaitei pritrūko šiek tiek sėkmės, 60 m bėgime ir šuolio į tolį rungtyje liko ketvirta.

2005-2006 m. g. grupėje Laurynas Rauktys buvo nenugalimas 400 m bėgime ir iškovojo pirmąją vietą, o šuolio į tolį rungtyje iškovojo antrąją vietą. Laurynas pasipuošė aukso ir sidabro medaliais.

Šuolio į tolį rungtyje Elidija Bernotaitė iškovojo ketvirtąją vietą, o Eva Merkelytė liko penkta.

Meno ir sporto mokyklos sporto koordinatorė Alvyra Jankantienė